ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৭ অক্টোবর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১০৩ কোটি ৫৩ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ৪৫১
জাতীয় স্তরে সুস্থতার হার বর্তমানে ৯৮.১৯ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১৪ হাজার ২১ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৫ লক্ষ ৯৭ হাজার ৩৩৯
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৪৮ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬২ হাজার ৬৬১, যা ২৪২ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২২ শতাংশ, যা ৩৩ দিন ২ শতাংশের নীচে
দৈনিক-ভিত্তিতে আক্রান্তের হার ১.০৩ শতাংশ, যা গত ২৩ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬০ কোটি ৩২ লক্ষ
CG/BD/SB
(Visitor Counter : 109
পর্যটনমন্ত্রক
সকলের কাছে ভারতকে ভ্রমণের এক আকর্ষণীয় গন্তব্য হিসাবে গড়ে তুলতে কেন্দ্রীয় পর্যটন মন্ত্রকের ‘দেখো আপনা দেশ’ সিরিজের ষষ্ঠ ওয়েবইনারের আয়োজন
নয়াদিল্লি, ২৩ এপ্রিল, ২০২০
কেন্দ্রীয় পর্যটন মন্ত্রক ‘দেখো আপনা দেশ’ মূল ভাবনার ওপর ভিত্তি করে এক ওয়েবইনার সিরিজের আয়োজন করছে। ওয়েব-ভিত্তিক এ ধরনের ধারাবাহিক অনুষ্ঠান আয়োজনের উদ্দেশ্য হ’ল ভারতের বিভিন্ন পর্যটন গন্তব্যগুলির ব্যাপারে সচেতনতা গড়ে তোলা। সেই সঙ্গে, স্বল্প পরিচিত গন্তব্যগুলির অজানা কিছু বৈশিষ্ট্য জনসমক্ষে তুলে ধরা। ওয়েবইনার সিরিজের ষষ্ঠ পর্ব গতকাল অনুষ্ঠিত হয়। এই পর্বের মূল ভাবনা ছিল সকলের কাছে ভারতকে গন্তব্যের আকার্ষণীয় কেন্দ্র হিসাবে গড়ে তোলা। এই ওয়েবইনার অনুষ্ঠান সারা বিশ্বের ১ হাজার ৭০০-রও বেশি মানুষ সরাসরি অনুষ্ঠানটি শোনেন।
ওয়েবইনার সিরিজ আয়োজনের উদ্দেশ্য হ’ল ভারতে বিভিন্ন পর্যটন গন্তব্যগুলির পরিচিতি ও জনপ্রিয়তা আরও বাড়ানো। এই ওয়েব সিরিজগুলিতে প্রাচীন শহর বারাণসী এবং নৌকায় চড়ে বিভিন্ন ঘাট পরিদর্শন থেকে শুরু করে তুষারাবৃত গুলমার্গ হয়ে অমৃতসরের স্বর্ণমন্দির এবং ধরমশালায় দলাইলামা বৌদ্ধমঠ পরিক্রমা করা হয়েছে। এছাড়াও, জয়সলমীরের কেল্লা থেকে ঋষিকেশে রিভার রাফটিং, কেরালার ব্যাকওয়াটার্স থেকে কর্ণাটকের জাতীয় উদ্যানগুলিকেও এই ওয়েবসিরিজে তুলে ধরা হয়েছে। ভারতে সীমাহীন ভ্রমণের যে ব্যাপক সম্ভাবনা রয়েছে, তা জনসমক্ষে প্রচার করতেই এই উদ্যোগ। বিভিন্নভাবে সক্ষম ব্যক্তিদের জন্য পর্যটন কেন্দ্রগুলিতে যে সুযোগ-সুবিধা রয়েছে, তা তুলে ধরা হয়েছে। ২০১৬ সালের ভিন্নভাবে সক্ষম ব্যক্তিদের অধিকার সংক্রান্ত আইনে দিব্যাঙ্গদের সুবিধার্থে বিভিন্ন সুযোগ-সুবিধা গড়ে তোলার কথা বলা হয়েছে। এই বিষয়টিকে বিবেচনায় রেখেই সকলের কাছে ভারতকে ভ্রমণের এক আকর্ষণীয় গন্তব্য হিসাবে গড়ে তোলার চেষ্টা চলছে।
এই ওয়েবইনারের ষষ্ঠ পর্বের সঞ্চালক ছিলেন, ভিন্নভাবে সক্ষম ব্যক্তিদের ভ্রমণ সংক্রান্ত পরামর্শদাতা বেসরকারি সংস্থা প্ল্যানেট অ্যাবেল্ডের প্রতিষ্ঠাতা নেহা অরোরা। এই অনুষ্ঠান সঞ্চালনায় ভিন্নভাবে সক্ষম ব্যক্তিদের স্বার্থে একজন সাইনিং ল্যাঙ্গুয়েজ বিশেষজ্ঞ নেহা অরোরাকে সাহায্য করেন।
(CG/BD
প্রধানমন্ত্রীরদপ্তর
দক্ষিণ আফ্রিকার রাষ্ট্রপতির সঙ্গে প্রধানমন্ত্রীর টেলিফোনে কথা
নতুন দিল্লি, ১৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ দক্ষিণ আফ্রিকার রাষ্ট্রপতি মি: সিরিল রামাফোসার সঙ্গে টেলিফোনে কথা বলেন।
বিশ্বজুড়ে কোভিড – ১৯ মহামারীর ফলে সৃষ্ট অভ্যন্তরীন, আঞ্চলিক এবং আন্তর্জাতিক সঙ্কট নিয়ে দুই নেতা আলোচনা করেন। তাঁরা, তাঁদের দেশের জনগণের স্বাস্থ্য সুরক্ষা এবং উদ্ভূত আর্থিক সঙ্কট মোকাবিলায় কি কি ব্যবস্থা নিয়েছেন, তা নিয়েও কথা বলেন।
সঙ্কটের এই সময়ে দক্ষিণ আফ্রিকাকে ভারত, অত্যাবশক ওষুধ সহ সম্ভাব্য সব রকমের সহায়তার আশ্বাস দিলেন প্রধানমন্ত্রী।
এই মহামারীর মোকাবিলায় আফ্রিকা মহাদেশে প্রেসিডেন্ট রামাফোসা, আফ্রিকান ইউনিয়নের প্রধান হিসেবে যে ভূমিকা পালন করছেন, প্রধানমন্ত্রী তার প্রশংসা করেন।
ভারত এবং দক্ষিণ আফ্রিকার মধ্যে শতাব্দী প্রাচীন বন্ধুত্ব এবং দু’দেশের জনগণের মধ্যে যোগাযোগের প্রসঙ্গ উল্লেখ করে শ্রী মোদী, এই ভাইরাস মোকাবিলায় আফ্রিকাকে পুরো সাহায্য করার বিষয়ে ভারতের অঙ্গীকার আবারও ব্যক্ত করেন।
(CG/CB
কর্পোরেটবিষয়সংক্রান্তমন্ত্রক
জাতীয় আর্থিক প্রতিবেদন কর্তৃপক্ষের নিয়ন্ত্রণে কোম্পানি গুলির জন্য সঠিক ডাটাবেস প্রকাশের উদ্যোগ
নতুন দিল্লি, ০৭ মে, ২০২১
জাতীয় আর্থিক প্রতিবেদন কর্তৃপক্ষ, এনএফআরএ একটি নিয়ন্ত্রক সংস্থা যা কোম্পানি বিষয়ক আইনের ১৩২ ধারায় গঠন করা হয়েছে। এই সংস্থা কোম্পানিগুলির অডিট এবং একাউন্টসের তদারকি করে। এর আওতায় সমস্ত তালিকাভুক্ত কোম্পানি রয়েছে। সংস্থাটি এবার কোম্পানি গুলির জন্য একটি সঠিক ডাটাবেস প্রকাশ করতে চলেছে। এই ডাটাবেস স্থাপনের মাধ্যমে বিভিন্ন প্রাথমিক তথ্য সনাক্তকরণ থেকে শুরু করে, যাচাই এবং ডাটা সমন্বয় যেমন কোম্পানির আইডেন্টিফিকেশন নম্বর বা সিআইএন- এর মতো গুরুত্বপূর্ণ পদক্ষেপ গ্রহণ করা হবে। এক্ষেত্রে সহযোগিতার জন্য এগিয়ে এসেছে কর্পোরেট বিষয়ক মন্ত্রকের অধীন কর্পোরেট ডেটা ম্যানেজমেন্ট বিভাগ এবং ভারতের স্বীকৃত তিনটি স্টক এক্সচেঞ্জ।
আজ এক সরকারি বিজ্ঞপ্তিতে জানানো হয়েছে যে, ২০১৯ সালের ৩১ মার্চ পর্যন্ত বিভিন্ন কোম্পানি এবং তাদের নিরীক্ষকের নিয়ে একটি সঠিক ডাটাবেস এনএফআর- এর মাধ্যমে সংকলন করা হয়েছে। সেখানে প্রায় ৬৫০০ টি কোম্পানিকে নিয়ে একটি তালিকা প্রকাশ করা হয়েছে। এর মধ্যে বিভিন্ন বীমা সংস্থা ও ব্যাংক রয়েছে। ২০১৯-এর ৩১ মার্চ পর্যন্ত এ সংক্রান্ত তথ্য এনএফআর- এর ওয়েবসাইটে ইতিমধ্যেই প্রকাশিত হয়েছে। এরকম ভাবেই ২০২০ সালের ৩১ মার্চ পর্যন্ত ডাটাবেস সংকলন খুব শীঘ্রই প্রকাশ করা হবে।
SB/ SDG
(Visitor Counter : 168
জাহাজচলাচলমন্ত্রক
সরকারের ৮ বছরে ডিডি নিউজ সম্মেলন
(নতুন দিল্লি, ৭ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় সরকার ৮ বছর পূর্ণ করেছে । এই উপলক্ষ্যে ডিডি নিউজ ৩-১১ জুন পর্যন্ত ‘মোদী সরকারের ৮ বছর : কতটা স্বপ্ন পূরণ হয়েছে’-শীর্ষক বিষয়ের ওপর এক সম্মেলনের আয়োজন করেছে । এই সম্মেলনের দ্বিতীয় দিনে চৌঠা জুন কেন্দ্রীয় জাহাজ, বন্দর ও জলপথ এবং আয়ুষ মন্ত্রী শ্রী সর্বানন্দ সোনওয়াল অংশ নেন ।
সাক্ষাৎকারের সময় কেন্দ্রীয় মন্ত্রী জানান, প্রধানমন্ত্রী শ্রী নরেন্দ্র মোদীর দৃষ্টিভঙ্গি আয়ুষ ক্ষেত্রকে শুধু ভারতেই নয়, বিদেশের মানুষের বিশ্বাস ও গ্রহণযোগ্যতা অর্জনে সাহায্য করেছে । জামনগরে ডব্লুইএইচও গ্লোবাল সেন্টার ফর ট্র্যাডিশনাল মেডিসিন প্রতিষ্ঠার মাধ্যমে ভারত পরম্পরাগত ওষুধের বিকাশের জন্য বিশ্বকে নেতৃত্ব দিয়েছে । তিনি বলেন, ভারত সর্বদা যোগচর্চার ‘বিশ্বগুরু’ হয়েছে । ২৫ কোটিরও বেশি মানুষের অংশগ্রহণের মাধ্যমে আন্তর্জাতিক যোগ দিবস উদযাপনের পরিকল্পনা চলছে বলেও তিনি মন্তব্য করেন । জাহাজ ও জলপথ ক্ষেত্রে বন্দরের আধুনিকীকরণ এবং পিএম গতিশক্তির কথাও উল্লেখ করেন তিনি । কেন্দ্রীয় মন্ত্রী জানান, পূর্ববর্তী সরকার উত্তর-পূর্ব রাজ্যগুলিকে এতদিন অবহেলার চোখে দেখেছিল । কিন্তু বর্তমান সরকার উত্তর-পূর্বের উন্নয়নে প্রতিশ্রুতিবদ্ধ । তিনি বলেন, কিছু স্বার্থান্বেষী শক্তি উত্তর-পূর্বে অশান্তি সৃষ্টির চেষ্টা করলেও তা সফল হবেনা ।
CG/SS/RAB
সামাজিকন্যায়ওক্ষমতায়নমন্ত্রক
ভিক্ষাজীবীদের পুনর্বাসন
নয়াদিল্লি, ১৯ নভেম্বর, ২০১৯
সংবিধানের সপ্তম অনুচ্ছেদ অনুযায়ী রাজ্যের তালিকাভুক্ত নবম ক্রমিক অনুসারে ভিন্নভাবে সক্ষম ও কর্মহীণদের ত্রাণের বিষয়টি অন্তর্ভুক্ত। এঁদের পুনর্বাসনের বিষয়টির দায়িত্ব রাজ্যগুলির। যদিও জাতীয় পিছিয়ে পড়া শ্রেণী আর্থিক উন্নয়ন নিগম ভিক্ষাজীবীদের দক্ষতার প্রশিক্ষণের জন্য ২০১৭-১৮ এবং ২০১৮-১৯ অর্থবর্ষে যথাক্রমে ১ কোটি ও ৫০ লক্ষ টাকা বরাদ্দ করেছিল। নিগম ন্যাশনাল ইনস্টিটিউট অফ সোশ্যাল ডিফেন্সকে ২০১৯-২০ অর্থবর্ষে ভিক্ষাজীবীদের পুনর্বাসনের লক্ষ্যে ১ কোটি টাকা মঞ্জুর করেছে। ২০১১ সালের জনগণনা অনুযায়ী দিল্লিতে মোট ভিক্ষাজীবীর সংখ্যা ২,১৮৭। এর মধ্যে পুরুষ ভিক্ষাজীবীর সংখ্যা ১,৩৪৩ এবং মহিলাদের সংখ্যা ৮৪৪।
লোকসভায় আজ এক প্রশ্নের লিখিত জবাবে কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতনলাল কাটারিয়া এই তথ্য জানিয়েছেন।
SSS/CB/DM
(Visitor Counter : 54
প্রতিরক্ষামন্ত্রক
এক্স ডেজার্ট ফ্ল্যাগ সিক্সে ভারতীয় বায়ুসেনার অংশগ্রহণ
নতুন দিল্লি, ০২ মার্চ, ২০২১
সংযুক্ত আরব আমিরশাহী পরিচালিত বিমান মহড়া এক্স ডেজার্ট ফ্ল্যাগ- সিক্স-এ ভারতীয় বায়ুসেনা অংশ নেবে। ভারতের পাশাপাশি এই বিমান মহড়ায় সংযুক্ত আরব আমিরশাহী, মার্কিন যুক্তরাষ্ট্র, ফ্রান্স, সৌদি আরব, দক্ষিণ কোরিয়া এবং বাহরিন যোগ দেবে। আগামী ৩ মার্চ থেকে ২৭ মার্চ পর্যন্ত সংযুক্ত আরব আমিরশাহির আলদাফরা বিমান ঘাঁটিতে এই মহড়া হবে। এই মহড়ায় ভারতীয় বায়ুসেনার পক্ষ থেকে আধুনিক যুদ্ধবিমানগুলি অনুশীলনের জন্য ব্যবহার করা হবে।
গত কয়েক দশক ধরেই ভারতীয় বায়ুসেনা নিয়মিতভাবে আন্তর্জাতিক স্তরে মহড়া গুলিতে অংশগ্রহণ করে থাকে।
জলসম্পদমন্ত্রক
গঙ্গার দূষণমুক্তি ও জৈব বৈচিত্র্য সংরক্ষণে কাজ করে যাবেন ‘গঙ্গা প্রহরী’রা
নয়াদিল্লি, ৪ জুন, ২০১৮
গঙ্গা নদীর জৈব বৈচিত্র্যের সংরক্ষণে ‘গঙ্গা প্রহরী’ নামে তৃণমূল পর্যায়ে এক বিশেষ কর্মীগোষ্ঠী গঠন করা হয়েছে। এই টিমে রয়েছেন ৪২৭ জন প্রশিক্ষণপ্রাপ্ত স্বেচ্ছাসেবী যাঁরা গঙ্গার নিকটবর্তী বাড়িগুলিতে গিয়ে গিয়ে গঙ্গার জৈব বৈচিত্র্য সংরক্ষণ সম্পর্কে সচেতনতার প্রসার ঘটানোর কাজে যুক্ত রয়েছেন। উত্তরাখণ্ড, উত্তরপ্রদেশ, ঝাড়খণ্ড, বিহার এবং পশ্চিমবঙ্গের মতো গঙ্গা তটবর্তী রাজ্যগুলিতে এই কাজে নিযুক্ত রয়েছেন তাঁরা।
‘গঙ্গা প্রহরী’দের যুক্ত করা হবে পরিবেশ সংক্রান্ত বিভিন্ন সংস্থা ও প্রতিষ্ঠানের সঙ্গে। একইসঙ্গে, এই কর্মসূচির সঙ্গে যুক্ত বেসরকারি অংশীদার এবং জাতীয় পর্যায়ের বিভিন্ন সংস্থা এবং শিক্ষা ও গবেষণা প্রতিষ্ঠানগুলির সঙ্গেও তাঁদের যুক্ত করা হবে। জৈব বৈচিত্র্য সংরক্ষণের পাশাপাশি, গঙ্গাকে দূষণমুক্ত রাখার বার্তাও ‘গঙ্গা প্রহরী’রা পৌঁছে দেবেন সাধারণ মানুষের কাছে। শ্রমদান, ঘাট সংস্কার, সচেতনতা প্রসার অভিযান, বৃক্ষরোপণ কর্মসূচি এবং স্থানীয় ও আঞ্চলিক প্রশাসনের সঙ্গে সমন্বয় রক্ষার কাজও করে যাবেন ‘গঙ্গা প্রহরী’রা।
CG/SKD/DM/…
(Visitor Counter : 57
স্বাস্থ্যওপরিবারকল্যাণমন্ত্রক
৪টি রাজ্যে সাফল্যের সঙ্গে কোভিড-১৯ টিকাকরণের মহড়া
নয়াদিল্লি, ২৯ ডিসেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক গতকাল ও আজ আসাম, অন্ধ্রপ্রদেশ, পাঞ্জাব ও গুজরাট – এই ৪টি রাজ্যে কোভিড-১৯ টিকাকরণের পূর্বে দু’দিনের এক মহড়া কর্মসূচির আয়োজন করে। সর্বজনীন টিকাকরণ কর্মসূচির অভিজ্ঞতার ওপর ভিত্তি করে এবং অন্যান্য রোগের টিকাকরণে দেশব্যাপী সাফল্যের প্রেক্ষিতে এই মহড়া অভিযানে প্রয়োজনীয় সবরকম পদক্ষেপ গ্রহণ করা হয়। অগ্রাধিকারের ভিত্তিতে যাঁদের কোভিড-১৯ টিকাকরণ করা হবে, সেই সমস্ত শ্রেণীর মানুষের ব্যাপারে বয়স-ভিত্তিক টিকাকরণের মহড়া পরিচালিত হয়। স্থির হয়েছে যে, স্বাস্থ্য কর্মী, অগ্রভাগে থাকা কর্মী এবং ৫০ বছরের বেশি বয়সী ব্যক্তিদের কোভিড-১৯ টিকাকরণে অগ্রাধিকার দেওয়া হবে।
এই মহড়া অভিযানের উদ্দেশ্যই ছিল কোভিড-১৯ টিকাকরণের শুরু থেকে শেষ পর্যন্ত সমগ্র প্রক্রিয়ায় সমন্বয় বজায় রাখা। এজন্য প্রয়োজনীয় টিকাকরণ কেন্দ্র, টিকাকরণ কেন্দ্রের মানচিত্র নির্মাণ, স্বাস্থ্য কর্মীদের বিভিন্ন তথ্য নথিবদ্ধ, টিকা হাতে পাওয়ার পর তার প্রাপ্তি স্বীকার, জেলা কর্তৃপক্ষের মাধ্যমে টিকা বন্টন, পর্যায়ক্রমে টিকাকরণের পরিকল্পনা, টিকাকরণ দল মোতায়েন, টিকাকরণ কেন্দ্রে টিকা পৌঁছে দেওয়ার বন্দোবস্ত, টিকা দেওয়ার নকল অভিযান এবং ব্লক, জেলা ও রাজ্যস্তরে পর্যালোচনা বৈঠক আয়োজন রয়েছে। প্রকৃত টিকাকরণের পূর্বে তথ্য প্রযুক্তির প্ল্যাটফর্মগুলির মাধ্যমে টিকাকরণ পদ্ধতি রূপায়ণের কার্যকরিতা যাচাই করে দেখা হয় এই মহড়া অভিযানে।
জেলাশাসকদের পাশাপাশি, জেলা ও ব্লকস্তরীয় কর্মসমিতিগুলিকে এই মহড়া অভিযান পরিচালনার দায়িত্ব দেওয়া হয়।এ ধরনের মহড়া আয়োজনের ক্ষেত্রে কোথায় কি ধরনের ঘাটতি বা বাধা-বিপত্তি রয়েছে, সে সম্পর্কে অবগত হওয়া সম্ভব হয়েছে, যাতে প্রকৃত টিকাকরণের সময় এ ধরনের বিপত্তিগুলি দূর করা যায়।
দু’দিনের এই মহড়া-টিকাকরণ কর্মসূচি অন্ধ্রপ্রদেশের কৃষ্ণা জেলা, গুজরাটের রাজকোট ও গান্ধীনগর জেলা, পাঞ্জাবের লুধিয়ানা ও শহীদ ভগৎ সিং নগর এবং আসামে সনিতপুর ও নলবাড়ি জেলায় পরিচালিত হয়।
জেলা প্রশাসন এই মহড়া টিকাকরণ পরিচালনার জন্য বিভিন্ন ক্ষেত্রে সুনির্দিষ্ট দল গঠন করে, যাতে উপভোক্তাদের তথ্য আপলোড করা যায়, উপযুক্ত টিকাকরণ কেন্দ্র স্থাপন করা যায়, কি পরিমাণে টিকা বন্টন করা হয়েছে, তা লিপিবদ্ধ করা যায়, এমনকি টিকা দানকারী ও সুবিধাভোগীদের বিস্তারিত তথ্য রেকর্ড করে রাখা যায়।
মহড়ার প্রথম দিনের বিভিন্ন তথ্য পরদিন অর্থাৎ ২৯শে ডিসেম্বর পর্যালোচনা করে দেখা হয়। রাজ্য ও জেলাস্তরীয় মহড়া কর্মসূচির সঙ্গে যুক্ত আধিকারিকদের সঙ্গে জনস্বাস্থ্য বিষয়ক যুগ্মসচিব ভিডিও কনফারেন্সের মাধ্যমে দু’দিনের মহড়ার বিভিন্ন খুঁটিনাটি খতিয়ে দেখেন। যে ৪টি রাজ্যে মহড়া-টিকাকরণ কর্মসূচি পরিচালিত হয়েছে, তাদের পক্ষ থেকে সমগ্র প্রক্রিয়ায় সন্তোষ প্রকাশ করা হয়। এমনকি, তথ্য প্রযুক্তি প্ল্যাটফর্মের মাধ্যমে টিকাকরণের বিভিন্ন দিক আরও সুষ্ঠুভাবে পরিচালনার জন্য প্রয়োজনীয় মতামত ও পরামর্শ সংগ্রহ করা হয়। এই মহড়া কর্মসূচির ফলে কোভিড-১৯ সংক্রান্ত প্রকৃত টিকাকরণ আরও সুপরিকল্পিতভাবে পরিচালনা করা সম্ভব হবে বলে মনে করা হচ্ছে।
সারওরসায়নমন্ত্রক
প্রধানমন্ত্রী ভারতীয় জনঔষধি পরিযোজনার পর্যালোচনা বৈঠক শ্রী সদানন্দ গৌড়ার
নতুন দিল্লি, ৩ নভেম্বর, ২০২০
কেন্দ্রীয় সার ও রসায়ন মন্ত্রী শ্রী ডি. ভি সদানন্দ গৌড়া, আজ নতুন দিল্লিতে প্রধানমন্ত্রী ভারতীয় জনঔষধি পরিযোজনা  বিষয়ে পর্যালোচনা বৈঠক করেছেন।
পিএমবিজেপি – এর আওতায় চলতি অর্থবছরের প্রথম ৭ মাসে ৩১শে অক্টোবর পর্যন্ত ৬৬০০টি জনঔষধি কেন্দ্র থেকে ৩৫৮ কোটি টাকা মূল্যের ঔষুধ বিক্রি করা হয়েছে। গত অর্থবর্ষে এই সময় ৪৩৩ কোটি টাকা মূল্যের ঔষুধ বিক্রি করা হয়েছিল। আশা করা যাচ্ছে এই চলতি অর্থবছরের শেষে এই জনঔষধি কেন্দ্র থেকে ৬০০ কোটি টাকা মূল্যের ঔষুধ বিক্রি সম্ভবপর হবে।
এদিনের বৈঠকে শ্রী গৌড়া কোভিড – ১৯ এর কঠিন সময়ে সাধারণ মানুষের কাছে সাশ্রয়ী মূল্যে ঔষুধ এবং অন্যান্য ঔষধি পণ্য যেমন মাস্ক পৌঁছে দেওয়ার জন্য ব্যুরো অফ ফার্মা পিএসইউ অফ ইন্ডিয়া  – এর সদস্যদের অভিনন্দন জানান।
শ্রী গৌড়া বলেন, সমাজের বিশেষত প্রান্তিক শ্রেণির মানুষের কাছে সাশ্রয়ী মূল্যে ঔষুধ পৌঁছে দেওয়ার ফলে নাগরিকদের ব্যয় হ্রাসের জন্য প্রধানমন্ত্রী শ্রী নরেন্দ্র মোদী যে দৃষ্টিভঙ্গি ব্যক্ত করেছিলেন তা সফলভাবে রূপায়িত হয়েছে। উদ্ভাবনী ব্যবস্থা গ্রহণের মাধ্যমে সরবরাহ শৃঙ্খলগুলিকে শক্তিশালী করে তোলার জন্য বিপিপিআই-কে যথাযথ ব্যবস্থা গ্রহণের আর্জি জানান তিনি।
তিনি বলেন, জনঔষধির কার্যকারিতা ও গুণমান সম্পর্কে সাধারণ মানুষকে সচেতন করে তোলা প্রয়োজন। এর জন্য প্রত্যন্ত ও গ্রামীণ অঞ্চলে এই ওষুধ সম্পর্কে প্রচার এবং এর সুযোগ সুবিধা বৃদ্ধির জন্য যথাযথ ব্যবস্থা নেওয়া প্রয়োজন রয়েছে। এদিনের বৈঠকে বিপিপিআই – এর কার্যনির্বাহী অধিকর্তা শ্রী শচীন কুমার সিং পিএমবিজেপি প্রকল্পের কার্যক্রম সম্পর্কে বিভিন্ন বিষয় উপস্থাপন করেন।
দেশের সাধারণ মানুষের কাছে সাশ্রয়ী মূল্যে উন্নত মানের জেনেরিক ঔষুধ সরবরাহের মাধ্যমে নাগরিক স্বাস্থ্য পরিষেবা উন্নয়নে এবং খরচ কমানোর লক্ষ্যে প্রধানমন্ত্রী শ্রী নরেন্দ্র মোদী, “প্রধানমন্ত্রী ভারতীয় জনঔষধি পরিযোজনা” প্রকল্পের সূচনা করেছিলেন। ২০১৫ – ১৬ অর্থবর্ষে এর আওতায় সুনির্দিষ্ট নির্দেশিকা তৈরি করা হয়। যখন এই পরিযোজনার সূচনা হয়েছিল, তখন ৯৯টি জনঔষধি কেন্দ্র থেকে সাশ্রয়ী মূল্যে জেনেরিক ওষুধ বিক্রি করা হতো। বর্তমানে এই কেন্দ্রের সংখ্যা বেড়ে হয়েছে ৬৬০০টি। এদিনের বৈঠকে ফার্মাসিউটিক্যালস দপ্তরের সচিব শ্রীমতী এস অপর্ণা এবং যুগ্মসচিব শ্রী রাজেশ টিঙ্গাল উপস্থিত ছিলেন।
CG/SS/SFS
(Visitor Counter : 183
রেলমন্ত্রক
ভারতীয় রেল প্রথম এসি থ্রি টায়ার ইকনোমি ক্লাসের নতুন কোচ তৈরি করেছে
নতুন দিল্লি, ২০ মার্চ, ২০২১
ভারতীয় রেল অবশেষে কাপুরথালার রেল কোচ কারখানা থেকে প্রথম এসি থ্রি টায়ার ইকোনমি ক্লাসের নতুন কোচ তৈরি করতে সক্ষম হয়েছে।
নতুন ধরনের এই কোচগুলি সমস্ত এক্সপ্রেস এবং মেল ট্রেন গুলিতে অন্তর্ভুক্ত করা হবে। তবে, এই কোচ গুলিকে রাজধানী, শতাব্দি, দুরন্ত এবং জন শতাব্দি প্রভৃতি ট্রেনে যুক্ত করা হবে না বলে রেলের পক্ষ থেকে এক বিবৃতিতে জানানো হয়েছে।
আরামদায়ক এই কোচগুলি ট্রেনের যাত্রীদের যাতায়াতের সময় স্বাচ্ছন্দ্য দেবে। আধুনিক মানের এই কোচ গুলিতে আলোকসজ্জার পাশাপাশি এবং সুরক্ষা ব্যবস্থাতেও বিশেষ বৈশিষ্ট্য নিয়ে আসা হয়েছে। একেকটি কোচে যাত্রীদের জন্য ৮৩ টি বার্থের ব্যবস্থা রাখা হয়েছে।
দিব্যাঙ্গ জনদের জন্যও বিশেষ সুবিধা রয়েছে।
প্রতিরক্ষামন্ত্রক
ভারত-রাশিয়া আন্তঃসরকারি সামরিক কমিশন এবং সামরিক প্রযুক্তি সহযোগিতা সংক্রান্ত ১৯তম বৈঠকে যৌথভাবে সভাপতিত্ব করলেন প্রতিরক্ষা মন্ত্রী শ্রী রাজনাথ সিং
নয়াদিল্লি, ৬ নভেম্বর, ২০১৯
ভারতের প্রতিরক্ষা মন্ত্রী শ্রী রাজনাথ সিং এবং রাশিয়ার প্রতিরক্ষা মন্ত্রী জেনারেল সারগেই শৈগু মস্কোতে আজ ১৯তম ভারত-রাশিয়া আন্তঃসরকারি সামরিক কমিশন এবং সামরিক প্রযুক্তি সহযোগিতা সংক্রান্ত ১৯তম বৈঠকে যৌথভাবে সভাপতিত্ব করেন।
এই বৈঠক উপলক্ষে শ্রী রাজনাথ সিং-কে সেন্ট্রাল মস্কোতে রাশিয়ার প্রতিরক্ষা মন্ত্রকে গার্ড অফ অনার দেওয়া হয়। প্রতিরক্ষা মন্ত্রী হিসেবে প্রথম রাশিয়া সফরের জন্য শ্রী সিং-কে স্বাগত জানিয়ে জেনারেল শৈগু ভারতকে সে দেশের এক বিশেষ কৌশলগত প্রতিরক্ষা অংশীদার হিসেবে বর্ণনা করেন। শ্রী সিং জোর দিয়ে বলেন, দুই দেশের মধ্যে বিশেষ ও সুবিধাসম্পন্ন কৌশলগত অংশীদারিত্ব গত সেপ্টেম্বর মাসে ভ্লাদিভোস্তক শীর্ষ সম্মেলনের প্রেক্ষিতে আরও জোরদার হয়েছে। যৌথ উদ্যোগের মাধ্যমে ভারতে প্রতিরক্ষা সাজ-সরঞ্জাম উৎপাদনের ক্ষেত্রে আন্তঃসরকারি চুক্তির গুরুত্বের কথা উল্লেখ করে ভারতের প্রতিরক্ষা মন্ত্রী বলেন, এর ফলে, উৎপাদন খরচ যেমন কমবে, তেমনই সাজ-সরঞ্জামের সময়মতো সরবরাহও সম্ভব হবে। পাশাপাশি, দেশীয়করণে অগ্রগতি হবে। আশা করা হচ্ছে, আন্তঃসরকারি চুক্তির ফলে ‘মেক ইন ইন্ডিয়া’ কর্মসূচিতে আরও গতি আসবে।
ভারতের প্রতিরক্ষা মন্ত্রীর আমন্ত্রণের প্রেক্ষিতে সে দেশের প্রতিরক্ষা মন্ত্রী আগামী বছর ফেব্রুয়ারি মাসের গোড়ায় উত্তরপ্রদেশের লক্ষ্ণৌতে প্রতিরক্ষা প্রদর্শনীতে রাশিয়ার অংশগ্রহণের আশ্বাস দেন। ভারতে বিশ্ব বিখ্যাত কালাশনিকভ একে-২০৩ রাইফেল উৎপাদনের জন্য যৌথ উদ্যোগে গঠিত ভারত-রাশিয়া রাইফেল্স প্রাইভেট লিমিটেড-এর কাজকর্ম দ্রুত চালু করার ব্যাপারে রাশিয়া প্রস্তুত রয়েছে বলেও জানানো হয়।
দুই প্রতিরক্ষা মন্ত্রীর বৈঠকে অভিন্ন স্বার্থ-সংশ্লিষ্ট একাধিক আন্তর্জাতিক বিষয় নিয়েও বিশদে আলোচনা হয়। সে দেশের প্রতিরক্ষা মন্ত্রী সিরিয়ায় রাশিয়ার অভিযান নিয়ে ভারতের প্রতিরক্ষা মন্ত্রীকে অবহিত করেন। সন্ত্রাস দমনের ক্ষেত্রে ভারতকে সবরকম সাহায্য দানের ব্যাপারে রাশিয়ার প্রতিশ্রুতির কথা পুনরায় উল্লেখ করে সে দেশের প্রতিরক্ষা মন্ত্রী বলেন, সন্ত্রাস দমনের ক্ষেত্রে নতুন দিল্লির নিরাপত্তা সংক্রান্ত উদ্বেগের বিষয়গুলিতে রাশিয়া সর্বদাই অগ্রাধিকার দিয়ে থাকে। ভারতের প্রতিরক্ষা ক্ষমতা বাড়াতে সে দেশের প্রতিরক্ষা মন্ত্রী যাবতীয় সাহায্যের আশ্বাস দেন। ভারতের প্রতি দৃঢ় সমর্থনের জন্য শ্রী রাজনাথ সিং রাশিয়ার প্রশংসা করেন।
ভারত ও রাশিয়ার সেনাবাহিনীর মধ্যে দীর্ঘস্থায়ী বন্ধুত্বের প্রতীক হিসেবে শ্রী সিং সে দেশের প্রতিরক্ষা মন্ত্রীকে ভারতীয় সেনাবাহিনীর তিনটি শাখাকে ভিত্তি করে নির্মিত ত্রিভূজাকৃতি বিশিষ্ট একটি পাত্র উপহার দেন। শ্রী সিং তাঁর রাশিয়া সফরের শেষ পর্যায়ে আগামীকাল বৃহস্পতিবার সেন্ট পিটার্সবার্গ সফর করবেন। সেখানে তিনি পিসকারেভস্কি স্মৃতি সমাধিস্থলে পুষ্পার্ঘ্য অর্পণ করে শ্রদ্ধা জানাবেন।
CG/BD/DM
(Visitor Counter : 35
বিজ্ঞানওপ্রযুক্তিমন্ত্রক
সিএসআইআর-এর ক্যান্সার প্রতিরোধী ওষুধ আইআইআইএম-২৯০ চিকিৎসা ক্ষেত্রে পরীক্ষা-নিরীক্ষার অনুমতি
নয়াদিল্লী, ০৯ জুন, ২০২০
বিজ্ঞান ও শিল্প গবেষণা পরিষদ -এর অধীনস্থ সংস্থা ইন্ডিয়ান ইন্সটিটিউট অফ ইন্টিগ্রেটিভ মেডিসিন , সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন -র নতুন ওষুধ সংক্রান্ত দপ্তরের থেকে একটি ওষুধের পরীক্ষা করার অনুমতি পেয়েছে। ক্যান্সার প্রতিরোধী গবেষণায় এই ওষুধটি তৈরি করা হয়েছে যা প্যানক্রিয়াসে ক্যান্সারে আক্রান্ত রোগীর ওপর প্রয়োগ করা হবে। এর কোড নাম আইআইআইএম-২৯০।
প্যানক্রিয়াসে ক্যান্সারে আক্রান্ত রোগীদের জন্য সিএসআইআর-আইআইআইএম দীর্ঘ এক দশক ধরে গবেষণা চালিয়ে আসছে। কোষচক্র নির্ভর কাইনেসিস উৎসেচকের মধ্যে যে প্রোটিন থাকে সেই প্রোটিন এনসিআই-৬০ ক্যান্সার কোষগুলিকে সক্রিয় করে। গবেষকরা দেখেছেন পশ্চিমঘাট পর্বতমালায় শ্বেত দেওদার গাছের পাতা থেকে রোহিতুকাইন নামে একটি বিশুদ্ধ আণবিক প্রাকৃতিক পদার্থ পাওয়া যায় যা কাইনেসিস উৎসেচকের ওপর প্রভাব বিস্তার করতে পারে। বিজ্ঞানীরা আশা করছেন, শ্বেত দেওদার গাছের পাতা থেকে পাওয়া এই প্রাকৃতিক রাসায়নিক পদার্থটি প্যানক্রিয়াসে ক্যান্সারে আক্রান্ত রোগীদের ওপর চিকিৎসার ক্ষেত্রে ইতিবাচক প্রভাব ফেলবে। গবেষকরা গত তিন বছর ধরে নানা পরীক্ষা-নীরিক্ষা চালানোর পর আন্তর্জাতিক স্তরে এই উদ্ভাবনের সত্ত্ব পেয়েছেন। এখন তাঁরা এটি আরও ব্যাপকভাবে চিকিৎসা ক্ষেত্রে প্রয়োগ করবেন।
বিশ্বে ১২ রকমের ক্যান্সারের মধ্যে প্যানক্রিয়াটিক ক্যান্সার অন্যতম। সারা পৃথিবীতে বিভিন্ন ক্যান্সারের কারণে যত লোক মারা যান প্যানক্রিয়াটিক ক্যান্সারের স্থান সেই তালিকায় চতুর্থ। ভারতে প্রতি ১ লক্ষ পুরুষের মধ্যে ০.৫ থেকে ২.৪ জন এবং প্রতি ১ লক্ষ মহিলার মধ্যে ০.২ থেকে ১.৮ জন এই ক্যান্সারে আক্রান্ত হন। বিশ্ব জুড়ে প্রতি বছর ২ লক্ষ ৫০ হাজার জন প্যানক্রিয়াটিক ক্যান্সারে মারা যান। মানুষের শরীরে এই ক্যান্সারের খোঁজ সহজে পাওয়া যায় না। একেবারে চূড়ান্ত পর্যায়ে পাওয়ার ফলে চিকিৎসা করানোর সুযোগ খুব কম থাকে। তাই এই রোগের জন্য বিজ্ঞানীরা দীর্ঘদিন ধরে ফলপ্রসূ ওষুধের সন্ধান করছেন। আইআইআইএম-২৯০ চিকিৎসা জগতে এই কারণে নতুন আশার সঞ্চার করেছে।
(CG/CB/NS
প্রধানমন্ত্রীরদপ্তর
ফক্সকন-এর চেয়ারম্যান শ্রী ইয়াং লিউ দেখা করেছেন প্রধানমন্ত্রীর সঙ্গে
নয়াদিল্লি, ২৮ জুলাই, ২০২৩
প্রধানমন্ত্রী শ্রী নরেন্দ্র মোদীর সঙ্গে গুজরাটের গান্ধীনগরে ফক্সকন-এর চেয়ারম্যান শ্রী ইয়াং লিউ দেখা করেছেন।
প্রধানমন্ত্রীর কার্যালয় থেকে ট্যুইট করা হয়েছে;
“প্রধানমন্ত্রী শ্রী নরেন্দ্র মোদীর সঙ্গে গান্ধীনগরে ফক্সকন-এর চেয়ারম্যান শ্রী ইয়াং লিউ দেখা করেছেন। প্রধানমন্ত্রী ভারতে সেমি কন্ডাক্টর এবং চিপ উৎপাদন ক্ষমতা বৃদ্ধির জন্য ফক্সকন-এর পরিকল্পনাকে স্বাগত জানিয়েছেন।”
AC/AP/NS
(
প্রধানমন্ত্রীরদপ্তর
প্রধানমন্ত্রী নরেন্দ্র মোদী, রোয়ান্ডার রাষ্ট্রপতি পল কাগামের সঙ্গে টেলিফোনে কথা বলেছেন
নতুন দিল্লি, ৫ জুন, ২০২০
প্রধানমন্ত্রী নরেন্দ্র মোদী রোয়ান্ডার রাষ্ট্রপতি পল কাগামের সঙ্গে টেলিফোনে কথা বলেছেন।
প্রধানমন্ত্রী ২০১৮ সালে রোয়ান্ডায় তাঁর স্মরণীয় সফরের পর থেকে দুদেশের মধ্যে দ্বিপাক্ষিক সম্পর্কের ক্ষেত্রে যে অগ্রগতি হয়েছে তাতে সন্তুোষ প্রকাশ করেছেন। রোয়ান্ডার রাষ্ট্রপতি ২০১৮ সালে প্রধানমন্ত্রী মোদীর সফরকালে ভারতের প্রদত্ত ২০০ টি ভারতীয় গরু দানের কথা আন্তরিকভাবে স্মরণ করেছেন এবং জানিয়েছেন যে এর ফলে রোয়ান্ডার শিশুদের জন্য দুধের সহজলভ্যতা বেড়েছে এবং কৃষকদের আয় বৃদ্ধিতেও তা সহায়ক হয়েছে।
দুই নেতা কোভিড-১৯ মহামারীর ফলে অর্থনৈতিক ক্ষেত্রে যে সংকট দেখা দিয়েছে এবং স্বাস্থ্য পরিষেবা যেসব চ্যালেঞ্জের মুখোমুখি হয়েছে সেগুলি নিয়ে আলোচনা করেন। এ সংক্রান্ত বিষয়ে দুই দেশের জনসাধারণের কল্যাণের জন্য যেসব পদক্ষেপ গ্রহণ করা হয়েছে সেগুলি সম্পর্কে মত বিনিময় করেন। বর্তমান সংকটের সময়ে দুদেশের নাগরিকদের সহায়তার জন্য সবরকম সহযোগিতার বিষয়ে একে অপরকে আশ্বাস দেন।
প্রধানমন্ত্রী, কোভিড -১৯ প্রতিহত করতে রোয়ান্ডার রাষ্ট্রপতিকে চিকিৎসা সাহায্য সহ অন্যান্য সাহায্যের প্রতিশ্রুতি দিয়েছেন। তিনি রাষ্ট্রপতি কাগামের নেতৃত্বে সঙ্কটের কার্যকর প্রতিরোধ ব্যবস্থা এবং এই চ্যালেঞ্জ মোকাবিলায় রোয়ান্ডার জনগণের দৃঢ় সংকল্পের প্রশংসা করেছেন।
প্রধানমন্ত্রী, বর্তমান সংকটে রোয়ান্ডার জনসাধারণের সুস্থতার কামনা করেছেন।
(CG/TG
কর্মী, জন-অভিযোগএবংপেনশনমন্ত্রক
চাকুরীরত কর্মীরা কর্মরত অবস্থায় প্রতিবন্ধকতার শিকার হলে “ভিন্নভাবে সক্ষমজনিত ক্ষতিপূরণ” পাবেন : ড. জিতেন্দ্র সিং
নতুন দিল্লি, ১লা জানুয়ারী, ২০২১
নববর্ষে এক গুরুত্বপূর্ণ ঘোষণা করেছেন, উত্তর – পূর্বাঞ্চলীয় উন্নয়ন দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, আনবিক শক্তি ও মহাকাশ দপ্তরের প্রতিমন্ত্রী ড. জিতেন্দ্র সিং। তিনি জানিয়েছেন, চাকুরীরত কর্মীরা কর্তব্যরত অবস্থায় প্রতিবন্ধকতার শিকার হলে “ভিন্নভাবে সক্ষমজনিত ক্ষতিপূরণ” পাবেন এবং তাদের প্রতিবন্ধকতা সত্ত্বেও তাঁদের চাকুরীচ্যুত করা যাবে না। আজকের এই ঘোষণায় সিআরপিএফ, বিএসএফ, সিআইএসএফ ইত্যাদি কেন্দ্রীয় সশস্ত্র পুলিশ বাহিনীর তরুণ সদস্যদের কাছে অত্যন্ত গুরুত্বপূর্ণ । কারণ, তাঁদের প্রতিকূল পরিস্থিতিতে কাজ করতে হয়।
এই প্রসঙ্গে উল্লেখযোগ্য ২০০৯এর ৫ই মে, কেন্দ্রীয় সিভিল সার্ভিসেস ইওপি নিয়ম অনুযায়ী ২০০৪ এর পয়লা জানুয়ারী থেকে যারা কাজে যোগ দিয়েছেন, তাঁদের জন্য এই সংক্রান্ত নিয়মের কোনো সংস্থান ছিল না। নতুন ঘোষণার ফলে যে সব কর্মচারী ন্যাশনাল পেনশন সিস্টেমের আওতায় থাকবেন, তারাও এর ফলে বিশেষ পেনশন পাবেন।
ড. সিং জানিয়েছেন, মোদী সরকার সব রকমের নিয়মের সরলীকরণের জন্য উদ্যোগী হয়েছে। এর ফলে সরকারী কর্মচারীদের সহজ জীবনযাত্রায় সুবিধে হবে। মন্ত্রক, আরেকটি সিদ্ধান্তে জানিয়েছে, সরকারী কর্মচারীরা ১০ বছর কাজ করলেই তাঁরা পেনশনের দাবীদার হবেন। এছাড়াও কোনো কর্মচারী যদি ৭ বছর কাজ করার আগেই মারা যান, তাহলে তাঁর পরিবার বর্ধিতহারে পেনশন পাবেন। এর ফলে মৃত কর্মচারীর শেষ পাওয়া বেতনের ৫০ শতাংশই পেনশন হিসেবে তাঁর পরিবার পাবে, যদি তিনি ৭ বছর কর্মজীবনের আগেই প্রয়াত হন।
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০১ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১১ কোটি ১২ লক্ষেরও বেশি টিকার ডোজ রয়েছে
নতুন দিল্লি, ১৬ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০১ কোটি ৫১ লক্ষ ৬৬ হাজার ৬৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১১ কোটি ১২ লক্ষ ৩৩ হাজার ৩২৫টি টিকার ডোজ হাতে রয়েছে।
CG/BD/AS/
(Visitor Counter : 111
প্রধানমন্ত্রীরদপ্তর
প্রধানমন্ত্রী জাতীয় প্রযুক্তি দিবসে ভারতীয় বিজ্ঞানীদের প্রতি কৃতজ্ঞতা প্রকাশ করেছেন
নতুনদিল্লি, ১১ই মে, ২০২২
প্রধানমন্ত্রী শ্রী নরেন্দ্র মোদী আমাদের প্রতিভাবান বিজ্ঞানীদের প্রতি কৃতজ্ঞতা প্রকাশ করেছেন। পোখরাণে ১৯৯৮ সালে তাঁদের উদ্যোগেই সফলভাবে পরীক্ষা নিরীক্ষা করা সম্ভব হয়েছিল।
এক ট্যুইট বার্তায় প্রধানমন্ত্রী বলেছেন,
“আজ জাতীয় প্রযুক্তি দিবস। আমাদের প্রতিভাবান বিজ্ঞানীদের প্রতি কৃতজ্ঞতা প্রকাশ করছি। পোখরাণে ১৯৯৮ সালে তাঁদের উদ্যোগেই সফলভাবে পরীক্ষা নিরীক্ষা করা সম্ভব হয়েছিল। অটলজির অনন্য নেতৃত্বকে আমরা গর্বের সঙ্গে স্মরণ করি, তিনি সেই সময় রাষ্ট্রনায়ক হিসেবে অসামান্য সাহসিকতার পরিচয় দিয়েছেন।“
CG/CB/
(